عالیہ ظفر

عالیہ ظفر  پاکستان کرکٹ بورڈ (پی سی بی) میں انسانی وسائل کی ہیومن ریسورس ایگزیکٹو اور ڈائریکٹر ہیں۔ وہ پی سی بی میں گورنرسٹ بورڈ میں مقرر ہونے والی پہلی خود مختار خاتون ہیں۔

تعلیم 
عالیہ نے ایک ماسٹرز بزنس ایڈمنسٹریشن میں اور دوسرا ماسٹرز، انگریزی ادب میں کر رکھا ہے۔انھوں نے نسٹ بزنس اسکول سے ہیومن ریسورس میں سرٹیفیکیشن بھی کر رکھی ہے۔
عالیہ پاکستان کی سول سروسز اکیڈمی کی بھی ممبر تھیں، جہاں انھوں نے انکم ٹیکس گروپ میں اسٹریٹجک پلاننگ اینڈ مینجمنٹ کے ساتھ تربیت حاصل کی۔
عالیہ جرمنی اور INSEAD فرانس سے جدت طرازی اور سماجی کاروبار میں ڈپلومہ اور سند بھی حاصل کیے ہوئے ہیں۔

پیشہ ورانہ زندگی 
عالیہ 25 سال سے زیادہ عرصہ سے انسانی وسائل کے شعبہ سے وابستہ ہیں۔ وہ مختلف بینکوں میں ہیومن ریسورس کے شعبے میں ہیومن ریسورس پروفیشنل کی حیثیت سے کام کر چکی ہیں۔ 
انھوں نے کارپوریٹ اور ترقیاتی شعبے کی تنظیموں میں بھی کام کیا ہے۔ 
وہ مالیاتی انتظام، پالیسی، حکمرانی اور ہیومن ریسورس منصوبوں سے بھی وابستہ رہی ہیں۔
2013 میں، عالیہ نے کراؤن ایجنٹس ریاست ہائے متحدہ میں پرائیویٹ پبلک پارٹنرشپ پروگرام کے ایک ماہر کی حیثیت سے کام کیا۔ 

عالیہ اقوام متحدہ سے بھی وابستہ رہی ہیں۔
وہ ایچ آر یونٹ کے سربراہ کی حیثیت سے یو این ڈی پی میں شامل تھیں۔ 
انہوں نے یو این ڈی پی، یو این ویمن، یو این ایف پی اے، یو این او سی ایچ اے، یو این او ڈی ایس ایس اور یو این او پی ایس کے ملازمین کو مشورے فراہم کرنے میں تین سال کام کیا۔ 
عالیہ نے یو ایس ایڈ کے ساتھ بطور ماہر مشیر برائے نجکاری کمیشن آف پاکستان کی مدد کے لیے بھی کام کیا ہے۔

2018 میں، عالیہ نے ورلڈ فوڈ پروگرام۔ روم کے ساتھ چیف ایچ آر کی حیثیت سے کام کیا جہاں اس تنظیم کو تکنیکی مشورے اور تعاون فراہم کیا۔

عالیہ کو عسکری بینک لمیٹڈ میں محکمہ ہیومن ریسورس میں بطور کنٹری ہیڈ مقرر کیا گیا تھا جہاں وہ ایچ آر ڈیپارٹمنٹ کی کارروائیوں کی قیادت کرتی تھیں۔ 
وہ پی سی بی میں اپنی تازہ ترین تقرری سے قبل بینک آف پنجاب میں ایچ آر کی سربراہ کے طور پر بھی کام کر چکی ہیں۔
2020 میں، عالیہ کو بورڈ آف ڈائریکٹرز میں ہیومن ریسورس ایگزیکٹو کی حیثیت سے مقرر کیا گیا تھا۔ 
وہ 59 سالوں میں بورڈ آف گورنرز کی پہلی خاتون بن گئیں۔ 

پی سی بی کے نئے آئین نے لازمی قرار دیا ہے کہ اس کے بورڈ آف گورنرز میں چار آزاد ڈائریکٹرز میں کم از کم ایک خاتون کو شامل کیا جائے۔ 

عالیہ کے ساتھ ساتھ جاوید قریشی، عاصم واجد جواد اور عارف سعید کو بھی بطور آزاد ارکان مقرر کیا گیا تھا۔ 
قریشی کو تین سال کی مدت کے لیے ، جواد اور عالیہ کو دو سال کی مدت کے لیے مقرر کیا گیا تھا۔ 
عالیہ کی نئی تقرری نے نہ صرف انھیں بورڈ آف گورنرز میں شامل ہونے والی پہلی خاتون بلکہ پی سی بی میں پہلی خود مختار ڈائریکٹر بھی بنا دیا۔

ایک انٹرویو میں، عالیہ نے کہا کہ "مجھے بہت اعزاز اور خوشی محسوس ہورہی ہے کہ وہ تاریخ سازی کا حصہ بننے میں کامیاب ہوں۔"
انہوں نے یہ بھی کہا: "میں اس خطے کی پہلی خاتون کرکٹ ڈائریکٹر بھی ہوں اوریہ یقینی طور پر خواتین کے لیے ایک مثال ثابت ہوگی۔ 
عالیہ نے کہا کہ وہ اپنی موجودگی کو خواتین کے لیے بااختیار بنانے کا احساس پیدا کرنے کے لیے استعمال کریں گی۔  
انہوں نے کہا کہ وہ پاکستان میں ویمن کرکٹ کی ترقی کے لیے کام کریں گی۔

عالیہ اخبارات اور رسالوں کے لیے بھی لکھتی ہیں، جہاں انہوں نے صنفی امور اور کارپوریٹ کارروائیوں پر لکھا ہے۔

ایوارڈ 
عالیہ کو INSEAD فرانس میں سماجی کاروبار کے لیے سوریا سالتی ایوارڈ سے نوازا گیا۔ وہ بھارت کی علاقائی ایچ آر کانگریس میں، ہیومن ریسورس پیشہ ورانہ سال (2012) کے ایوارڈ کی وصول کنندہ بھی ہیں ۔
بقید حیات شخصیات
پاکستان میں حقوق نسواں
پاکستانی سرکاری ملازمین
پاکستانی سیاسی خواتین
پاکستانی خواتین بلحاظ پیشہ
ویکی ڈیٹا سے مطابقت رکھنے والی مختصر تفصیل